Nordjyllands Politi blev her til morgen kaldt ud til afslutningen på motorvej E 39, hvor en Mercedes var kørt ind i rundkørslen, der afslutter motorvejen ved Åbyen ved Hirtshals. Airbagsne var gået i bilen, der havde taget en del skade efter sammenstødet med den store rundkørsel. Kort fra ulykkesstedet fandt en patruljebil en gående mand, der viste sig at være føreren af bilen. Ifølge vagtchef ved Nordjyllands Politi Karsten Højrup Kristensen havde den 52-årige selv meldt ulykken til Falck og bedt dem om at hente bilen, inden han til fods var gået fra ulykkesstedet. Manden var ifølge Karsten Højrup Kristensen påvirket, og han blev derfor bragt til sygehus Vendsyssel, hvor der blev taget en blodprøve, som vagtchefen mener meget vel kan vise sig at være positiv. Der ventes svar på blodprøven op ca. 10 dage.
For enden af motorvej E 39 glemte 52-årig mand at dreje.